
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 642 


25Αυγούστου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ορίων του αιγιαλού και δημιουργία 
ζώνης παραλίας στη θέση Φιλιατρό Δήμου Ιθάκης 1 
Χαρακτηρισμός ως διατηρητέου διωρόφου κτιρίου με 
υπόγειο, φερομένου ως ιδιοκτησία της Εθνικής 
Τράπεζας της Ελλάδος, που βρίσκεται επί της οδού 
Βασ. Γεωργίου, στην πόλη της Χίου, προσθήκη κατ’ 
επέκταση στη Βόρεια όψη του (ειδική ρύθμιση) και 
καθορισμός ειδικών όρων και περιορισμών δόμη¬ 


σης αυτού. 2 

Κήρυξη αναδασωτές έκτασης πέντε στρεμ. εννιακο- 
σίωντ.μ. (5,900) στη θέση «Μουρατόλακκα» Κοινό¬ 
τητας Χαβαρίου Ν. Ηλείας. 3 


ΑΠΟΦΑΣΕΙ Σ 

Αριθ. 1071637/7693/Β0010 (1) 

Καθορισμός των ορίων του αιγιαλού και δημιουργία ζώ¬ 
νης παραλίας στη θέση Φιλιατρό Δήμου Ιθάκης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 3200/55 «περί διοικητικής αποκέ¬ 
ντρωσης», όπως αυτές τροποποιήθηκαν και ισχύουν σή¬ 
μερα με τα Ν.Δ. 532/70, Β.Δ. 704/70, Β.Δ. 705/70, Β.Δ. 
192/72, Π.Δ. 71/84, Π.Δ. 347/86, Ν. 2026/92και Π.Δ. 97/93. 

2. Τις διατάξεις του Α.Ν. 2344/40 «περί αιγιαλού και πα¬ 
ραλίας», όπως έχουν τροποποιηθεί και συμπληρωθεί με¬ 
ταγενέστερα. 

3. Τις διατάξεις του Β.Δ. 439/70 «περί συμπληρώσεως 
των διατάξεων περί αιγιαλού». 

4. Τις διατάξεις του άρθ. 20 Ν. 719/77 «περί του τρόπου 
σύνταξης τοπογραφικών - υψομετρικών διαγραμμάτων 
από ιδιώτες μηχανικούς κ.λπ.». 

5. Τις διατάξεις του άρθρ. 100 του Π.Δ. 284/88 «περίσυ- 
γκροτήσεως μεταξύ άλλων και της Επιτροπής καθορι¬ 
σμού ορίων αιγιαλού - παραλίας και θέσεων αμμολη¬ 
ψ ίας». 

6. Την υπ’ αριθμ. 1978204/927/0006/Α/6.8.1992 κοινή 


υπουργική απόφαση των Υπουργών Προεδρίας και Οικο¬ 
νομικών, με την οποία διατηρητείται σε ισχύ η Επιτροπή 
καθορισμού ορίων αιγιαλού - παραλίας και θέσεων αμμο- 
ληψίας. 

7. Τις διατάξεις του άρθρ. 19 παραγρ. 5 Ν. 2344/94, του 
άρθρου 52 παραγρ. 6 Ν. 2218/94, του άρθρ. 4 παραγρ. 7 
του Ν. 2240/94, δυνάμει των οποίων αρμοδιότητες του 
Υπουργείου Οικονομικών, που είχαν μεταβιβασθεί στους 
Νομάρχες, ανήκουν στον Περιφερειακό Δ/ντή, σε συνδυα¬ 
σμό με αυτές του άρθρ. 14 παραγρ. 2 του Ν. 2399/96, με 
τις οποίες προβλέπεται η κατάργηση των θέσεων των Πε¬ 
ριφερειακών Δ/ντών, οι αρμοδιότητες πλέον του οποίου 
περιήλθαν στο Γενικό Γραμματέα της Περιφέρειας και 
ασκούνται από τον Αναπληρωτή Περιφερειακό Διευθυντή. 

8. Τις διατάξεις του τετάρτου εδαφίου της παραγρ. 2 του 
άρθρ. 1 και της παραγρ. 6του ιδίου άρθρου του Ν. 2503/97 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες δια¬ 
τάξεις (ΦΕΚ107/Α), σύμφωνα με τις οποίες οι Περιφερεια¬ 
κές Υπηρεσίες του Υπουργείου Οικονομικών που συγκρο¬ 
τούσαν την Περιφερειακή Διοίκηση του Νομού ή 
Νομαρχίας, δεν υπήχθησαν στην ενιαία οργανική μονάδα 
της Περιφέρειας, ούτε καταργήθηκαν, αλλά αποτελούν 
από 1.9.1997 Υπηρεσίες του Υπουργείου Οικονομικών. 

9. Την 1087903/1481/0006Β/28.8.1997 απόφαση 
Υπουργού Οικονομικών περί μεταβίβασης αρμοδιοτήτων 
του Υπουργού Οικονομικών στους Προϊσταμένους των 
Περιφερειακών Υπηρεσιών του Υπουργείου Οικονομικών 
πλην Γ.Λ.Κ. και Γ.Χ.Κ. 

10. Την από 5.9.1998 έκθεση της κατά το άρθρο 100 
Π.Δ. 284/88 αρμόδιας Επιτροπής καθορισμού ορίων αι- 
γιαλού και παραλίας, για τον καθορισμό ορίων αιγιαλού 
και δημιουργία ζώνης παραλίας στη θέση Φιλιατρό Δήμου 
Ιθάκης επισπεύδοντος Δήμου Ιθάκης. 

11. Το από Νοέμβριο 1997 τοπογραφικό - υψομετρικό 
διάγραμμα, κλίμακας 1:500, αποτελούμενο από μία πινα¬ 
κίδα, που συντάχθηκε από τον Τοπογράφο Μηχανικό Βα¬ 
σίλη Πινιατώρο, και το οποίο ελέχθηκε ως προς την ακρί¬ 
βεια της αποτύπωσης από την Αλυσανδράτου Καλ. Υπο¬ 
μηχανικό της ΤΥΔΚ Ν. Κεφ/νίας στις 15.9.1998 και 
θεωρήθηκε την ίδια ημερομηνία από τον Προϊστάμενο 
της ΤΥΔΚ, όπως ορίζουν οι διατάξεις του άρθρου 20 του 
Ν. 719/77 και συνοδεύει την έκθεση της προαναφερόμε- 
νης Επιτροπής. 

12. Το με αριθμ. 544.5/300/99/15.4.1999 έγγραφο του 

ΓΕΝ, με το οποίο συμφωνεί με τα καθορισθέντα από την 
Επιτροπή όρια, αποφασίζουμε: 

Επικυρώνουμε την από 15.9.1998 έκθεση της κατά το άρ¬ 
θρο 100 Π.Δ. 284/88 αρμόδιας Επιτροπής περί χάραξης 
των ορίων αιγιαλού και δημιουργία ζώνης παραλίας στη θέ¬ 
ση Φιλιατρό Δήμου Ιθάκης, καθώς επίσης και το από Νοέμ¬ 
βριο 1997, σχετικό με τη χάραξη, τοπογραφικό - υψομετρι¬ 
κό διάγραμμα, κλίμακας 1:500 σε μία πινακίδα που συντά- 
χθηκε από τον Τοπογράφο Μηχανικό Πινιατώρο Βασίλη, 
και το οποίο ελέχθηκε ως προς την ακρίβεια της αποτύπω¬ 
σης από την Αλυσανδράτου Καλομοίρα Υπομηχανικό της 
ΤΥΔΚ Ν. Κεφ/νίας στις 15.9.1998 και θεωρήθηκε την ίδια 
ημερομηνία από τον Προϊστάμενο ΤΥΔΚ Ν. Κεφ/νίας, όπως 
ορίζουν οι διατάξεις του άρθρου 20 του Ν. 719/77. 

Στο τοπογραφικό αυτό διάγραμμα, καθορίσθηκε από 
την αρμόδια Επιτροπή, όπως πιο πάνω αναφέρεται: 

α) Η οριογραμμή του αιγιαλού με κόκκινη συνεχόμενη 
πολυγωνική γραμμή με στοιχεία Α1, Α2, Α3, Α4, Α5, Α6, Α7, 
Α8, Α9, Α10, Α11, Α12, Α13, Α14, Α15, Α16 και Α17. 

β) Η οριογραμμή της παραλίας με κίτρινη συνεχόμενη 
πολυγωνική γραμμή με στοιχεία Π1, Π2, Π3, Π4, Π5, Π6, 
Π7, Π8, Π9, ΠΙΟ, Π11, Π12, Π13, Π14, Π15, Π16καιΠ17. 

Εντός της ζώνης παραλίας υπάρχουν κτίσματα τα οποία 
δεν εξαιρούνται. 

Ο καθορισμός του αιγιαλού γίνεται για πρώτη φορά 
στην περιοχή αυτή και δεν έχει καθορισθεί στο παρελθόν 
οριογραμμή αιγιαλού κ,λπ. 

Η παρούσα απόφαση μαζί με την έκθεση και το τοπο- 
γραφικό διάγραμμα να δημοσιευθούν στην Εφημερίδα 
της Κυβερνήσεως. 

Αθήνα, 30 Ιουλίου 1999 

Με εντολή Υπουργού 
Ο Γενικός Δ/ντής 
Δημ. Περιουσίας & Εθν. Κληρ/των 
Π. ΠΙΛΑΤΗΣ 


ΕΚΘΕΣΗ 

Επιτροπής καθορισμού των ορίων αιγιαλού και 
παραλίας άρθρου 74 Π.Δ/τος 636/77 
και άρθρου 100 Π.Δ/τος 284/88. 

Καθορισμός, για πρώτη φορά, των ορίων του αιγιαλού και 
παραλίας στη θέση Φιλιατρό Δήμου Ιθάκης (ενδιαφε¬ 
ρόμενος Δήμος Ιθάκης). 

Στο Αργοστόλι σήμερα, την 15.9.1998, ημέρα Τρίτη, οι 
υπογεγραμμένοι: 

1. Παπαδάτου-Βουτσινά Μαρία Προϊστ. Κτημ. Υπηρ. 
Κεφ/νίας, ως Πρόεδρος, 

2. Μπάρκας Ιωάννης, Πολ. Μηχ. Προϊστ. ΤΥΔΚ Ν. 
Κεφ/νίας, ως μέλος, 

3. Ψάρης Χρήστος Λιμενάρχης Ιθάκης, ως μέλος, απο- 
τελούντες την Επιτροπή καθορισμού των ορίων αιγιαλού 
και παραλίας, σύμφωνα με τις διατάξεις του άρθρου 74 
του Π.Δ/τος 636/77 και άρθρου 100 Π.Δ/τος 284/88, που 
συγκλήθηκε έπειτα από σχετική πρόσκληση του Προέ¬ 
δρου της, 


Λαβόντες υπόψη 

1) Την αίτηση του Δήμου Ιθάκης, με την οποία ζητείται ο 
καθορισμός των ορίων του αιγιαλού στην περιοχή «Φιλια¬ 
τρό». 

2) Τα συνταχθέντα από τον Τοπογράφο Μηχανικό Βασί¬ 
λη Πινιατώρο, το Νοέμβριο 1997, τοπογραφικό και υψο¬ 
μετρικά διαγράμματα της παραπάνω περιοχής σε μία πι¬ 
νακίδα, με κλίμακα 1:500, ηλεγμένα για την ακρίβεια της 
αποτύπωσης απάτην Αλυσανδράτου Καλομοίρα, Υπομη¬ 
χανικό ΤΥΔΚ Νομ. Κεφ/νίας την 15.9.1998 και θεωρημένα 
οπό τον Προϊστάμενο ΤΥΔΚ Νομ. Κεφ/νίας την ίδια ημε¬ 
ρομηνία, όπως ορίζουν οι διατάξεις του άρθρου 20 του Ν 
719/77. 

3) Τις διατάξεις του Α.Ν. 2344/40, όπως τροποποιήθηκε 
και συμπληρώθηκε μεταγενέστερα καθώς και τη σχετική 
με αυτόν δικαστηριακή και Διοικητική Νομολογία. 

4) Την αντίληψη που δημιουργήθηκε, κατά την επιτόπια 
μετάβασή μας στην παραπάνω θέση, σχετικά με το πλά¬ 
τος της βρέχόμενης από το χειμέριο κύμα ξηράς και με τα 
λοιπά συναφή στοιχεία, ήτοι: 

α ) τη μορφολογία του εδάφους της ακτής, 
β) το γεγονός ότι δεν υπάρχουν σημεία μεταβολής του 
αιγιαλού, 

γ) την κατάσταση του θαλάσσιου χώρου, 
δ) το γεγονός ότι δεν βρέθηκαν στοιχεία παλαιών δια¬ 
γραμμάτων για το προηγούμενο καθορισμό, στην ίδια θέ¬ 
ση, του αιγιαλού και παραλίας, 
ε) το ύψος του χειμερίου κύματος σε συνάρτηση με το 
ανάπτυγμα του πελάγους στη θέση αυτή και το γεγονός 
ότι οι άνεμοι που επηρεάζουν τον κυμάτισμά είναι Β και 
ΒΑ. 

5) Την μη ύπαρξη καθορισμού ορίων αιγιαλού και πα¬ 
ραλίας εκατέρωθεν της εξεταζομένης περιοχής, αποφα¬ 
σίζουμε: 

I. Καθορίζουμε στο πιο πάνω αναφερόμενο τοπογραφι- 
κό διάγραμμα: 

α) την οριογραμμή του αιγιαλού με ερυθρή συνεχή πο¬ 
λυγωνική γραμμή Α1, Α2, Α3, Α4, Α5 έως Α17, της οποίας 
οι κορυφές εξασφαλίζονται με συντεταγμένες του κρατι¬ 
κού τριγωνομετρικού δικτύου, 
β) την οριογραμμή της παραλίας με κίτρινη συνεχή πο¬ 
λυγωνική γραμμή Π1, Π2, Π3, Π4, Π5 έως Π17, της οποί¬ 
ας οι κορυφές εξασφαλίζονται με συντεταγμένες του 
κρατικού τριγωνομετρικού δικτύου, και της οποίας οι 
πλευρές είναι παράλληλες της γραμμής αιγιαλού σε από¬ 
σταση σταθερή 15 μ. για την εξυπηρέτηση των σκοπών 
της παρ. 1 άρθρ. 7 Α.Ν. 2344/40. 

Τα κτίσματα που υπάρχουν στη ζώνη παραλίας δεν εξαι¬ 
ρούνται. 

γ) Αποφαινόμαστε ότι δεν υπάρχει παλαιός αιγιαλός. 

Η Επιτροπή 

Η Πρόεδρος 
ΠΑΠΑΔΑΤΟΥ 

Τα Μέλη 

ΧΡΗΣΤΟΣ Δ. ΨΑΡΡΗΣ 

Αριθ. ΔΠΑ/8090 (2) 

Χαρακτηρισμός ως διατηρητέου διωρόφου κτιρίου με 
υπόγειο, φερομένου ως ιδιοκτησία της Εθνικής Τρά¬ 
πεζας της Ελλάδος, που βρίσκεται επί της οδού Βασ. 
Γεωργίου, στηνπόλητης Χίου, προσθήκη κατ’ επέκτα¬ 
ση στη Βόρεια όψη του (ειδική ρύθμιση) και καθορι¬ 
σμός ειδικών όρων και περιορισμών δόμησης αυτού. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α/85) και ειδικότερα τα άρθρα 3 
και 4 (παρ. 2) αυτού, όπως τροποποιήθηκε με τις διατά¬ 
ξεις του Ν. 1772/88 «Τροποποίηση των διατάξεων του Ν. 
1577/85 «Γενικός Οικοδομικός Κανονισμός και άλλες δια¬ 
τάξεις» (ΦΕΚ91/Α/88). 

2. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Οργανα», που προστέθηκε στο Νόμο αυτό με 
το άρθρο 27 του Ν. 2081/92, όπως αντικαταστάθηκε με 
την παρ. 2α του άρθρ. 1 του Ν. 2469/97. 

3. Το υπ’ αριθ. 1/86 Π.Δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α/86) και ειδικότερα τα άρ¬ 
θρα 2 (παρ. 3, εδ. ζ, περ. αα) και5 αυτού. 

4. Το υπ’ αριθ. 359/86 Π.Δ. «Οργανισμός Υπουργείου Αι¬ 
γαίου» (ΦΕΚ 158/Α/86) και ειδικότερα το άρθρο 5 (παρ. 1, 
ε και παρ. 2, Ε, 8) αυτού. 

5. Την υπ’ αριθ. 8555/27.11.90 κοινή απόφαση των 
Υπουργών Προεδρίας της Κυβέρνησης και Αιγαίου «Πρά¬ 
ξεις και έγγραφα αρμοδιότητας του Υπ. Αιγαίου, που εξαι¬ 
ρούνται από τους περιορισμούς της διάταξης του άρ¬ 
θρου 81, παρ. 1 του Ν. 1892/90» (ΦΕΚ 741/Β/29.11.90). 

6. την αριθ. ΔΔΟ/Φ. 101.22/2205/8.3.199 (ΦΕΚ 
209/Β/11.3.99) απόφαση Υπουργού Αιγαίου «Μεταβίβα¬ 
ση αρμοδιοτήτων στον Γενικό Γραμματέα, στους Προϊ¬ 
σταμένους Διευθύνσεων και Τμημάτων του Υπουργείου 
Αιγαίου και του δικαιώματος να υπογράφουν με «Εντολή 
Υπουργού». 

7. Τον φάκελλο του θέματος που διαβίβασε το ΥΠΕΧΩ- 
ΔΕ με το αριθ. πρωτ. 27674/6932/19.10.98 έγγραφό του 
στο Υπουργείο Αιγαίου και έλαβε τον αριθ. πρωτ. 
10403/21.10.98 του Υπουργείου Αιγαίου. 

8. Την από 28.5.1999 αιτιολογική έκθεση του Τμήματος 
Πολιτιστικής Ανάπτυξης της Δ/νσης Περιφερειακής Ανά¬ 
πτυξης του Υπουργείου Αιγαίου, η οποία κοινοποιήθηκε 
στην Εθνική Τράπεζα της Ελλάδος με το αριθ. πρωτ. 
ΔΠΑ/5064/28.5.1999 έγγραφο. 

9. Το γεγονός ότι παρήλθε άπρακτη η προθεσμία που 
προβλέπεται από τις διατάξεις του άρθρου 4 παρ. 2 του 
Ν. 1577/85, όπως τροποποιήθηκε με την παρ. 2 του άρ¬ 
θρου 1 του Ν. 1772/88, χωρίς να περιέλθουν στο Τμήμα 
Πολιτιστικής Ανάπτυξης τυχόν αντιρρήσεις από την εν- 
διαφερόμενη Εθνική Τράπεζα της Ελλάδος. 

10. Το γεγονός ότι από τις κανονιστικές διατάξεις αυτής 


της απόφασης δεν προκαλείται δαπάνη σε βάρος του 
Κρατικού προϋπολογισμού και του οικείου Ο.Τ.Α., απο¬ 
φασίζουμε: 

1) Χαρακτηρίζεται ως διατηρητέο το διώροφο κτίριο με 
υπόγειο, φερόμενο ως ιδιοκτησία της Εθνικής Τράπεζας 
της Ελλάδος, που βρίσκεται επί της οδού Βασ. Γεωργίου 
στην πόλη της Χίου, όπως φαίνεται σημειωμένο στο το- 
πογραφικό διάγραμμα σε κλίμακα 1:200, που θεωρήθηκε 
από την Προϊστάμενη του Τμήματος Πολιτιστικής Ανά- 
πτυξηςτης Δ/νσης Περιφερειακής Ανάπτυξης του Υπουρ¬ 
γείου Αιγαίου με την υπ’ αριθμ. ΔΠΑ/8090/99 πράξη της 
και που συνοπτικό του αντίτυπο δημοσιεύεται με την πα¬ 
ρούσα απόφαση, επειδή πρόκειται για κτίριο που είναι χα¬ 
ρακτηριστικό δείγμα εκλεκτικιοτικής αρχιτεκτονικής και 
εντάσσεται θαυμάσια στον περιβάλλοντα χώρο του. 

2) Στο χαρακτηριζόμενο ως διατηρητέο διώροφο κτίριο 
με υπόγειο, απαγορεύεται κάθε αφαίρεση, αλλοίωση ή 
καταστροφή των επιμέρους αρχιτεκτονικών και των εν γέ- 
νει λειτουργικών και διακοσμητικώντου στοιχείων. 

3) Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση, καθώς και επεμβάσεις στο εσωτερι¬ 
κό για λόγους λειτουργικούς του χαρακτηριζόμενου ως 
διατηρητέου κτιρίου, εφόσον δεν αλλοιώνεται ο αρχιτε¬ 
κτονικός του χαρακτήρας. 

4) Επιτρέπεται η κατασκευή ισόγειας προσθήκης (ειδι¬ 
κή ρύθμιση) για λειτουργικούς λόγους, στην πίσω όψη 
του χαρακτηριζομένου ως διατηρητέου κτιρίου, σύμφω¬ 
να με τη μελέτη η οποία εγκρίθηκε με την αριθ. ΥΠ- 
ΠΟ/12576/ΔΠΚΑΝΜ/558/31.3.99 απόφαση Υπουργού 
Πολιτισμού, την αριθ. 16/5.5.99, θέμα Ιο γνωμοδότηση 
της Α' ΕΠΑΕ Χίου και το ελεγμένο και θεωρημένο διά¬ 
γραμμα κάλυψης του κτιρίου από την αρμόδια Πολεοδο- 
μική Υπηρεσία, χωρίς υπέρβαση των όρων δόμησης της 
περιοχής. 

5) Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κτίριο. Επιτρέπεται μόνο η τοποθέτηση επιγραφών πε¬ 
ριορισμένων διαστάσεων που πληροφορούν για τυχόν 
χρήσεις των χώρων του κτιρίου. 

6) Για οποιαδήποτε οικοδομική εργασία στο εξωτερικό 
και εσωτερικό του χαρακτηριζομένου ως διατηρητέου 
κτιρίου και στον περιβάλλοντα χώρο του, καθώς και για 
την τοποθέτηση επιγραφών, απαιτείται η έγκριση της Επι¬ 
τροπής Πολεοδομικού και Αρχιτεκτονικού Ελέγχου 
(ΕΠΑΕ), αφού προηγουμένως αποφασίσει σχετικά η αρ¬ 
μόδια Υπηρεσία του Υπουργείου Πολιτισμού. 

7) Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Μυτιλήνη, 4 Αυγούστου 1999 

Με εντολή Υπουργού 
Ο Γ ενικός Γ ραμματέας 
ΓΙΑΝΝΗΣ ΜΑΧΑΙΡΙΔΗΣ 

Αριθ. 1216 (3) 

Κήρυξη αναδασωτές έκταοης πέντε οτρεμ. εννιακοσίων 
τ.μ. (5,900) στη θέση «Μουρατόλακκα» Κοινότητας 
Χαβαρίου Ν. Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις για δ/κή αποκ/ση το Ν. 2503/97 και την 
18655/98 απόφ. Γεν. Γραμ. Περιφ. Δυτ. Ελλάδος. 

2. Τις δ/ξεις του άρθ. 117 παρ. 3 του Συντάγματος της 
Χώρας. 

3. Τις δ/ξεις του Ν. 998/79 «περί προστασίας των Δασών 
κ.λπ.» και ειδικότερα τα αρθ. 41 παρ. 1 38 παραγ.γ και Νό¬ 
μο 2040/92 αριθ. 12 παρ. 3. 

4. Τις δ/γές του Υπουργείου Γεωργίας 160417/1180/- 
6.7.80, 18247/3049/24.9.80, 141823/24.2.83 και 85144/- 
1468/9.9.1992. 

5. Τη 1812/13.7.99 πρόταση του Δασαρχείου Αμαλιά- 
δας, που αναψέρεται στο θέμα για κήρυξη δασικής έκτα¬ 
σης ως αναδασωτέας, διότι η δασική βλάστηση που την 
κάλυπτε καταστράφηκε με εκχέρσωση-κατάληψη και επι¬ 
βάλλεται η εκ νέου δάσωσή της. Η πράξη έγινε από 1.4.99 
έως 15.4.99 από τον Ν.Γ. Σταυρούλια και Δημ. Αντ. Δημη- 
τρακόπουλο, αποφασίζουμε: 


Κηρύσσουμε αναδασωτέα, με σκοπό την επαναδημι- 
ουργία με φυσική αναγέννηση της δασικής βλάστησης 
που καταστράφηκε με εκχέρσωση-κατάληψη τη δημόσια 
δασική έκταση εμβαδού 5,900 στρεμ., που βρίσκεται στη 
θέση «Μουρατόλακκα» Κοινότητας Χαβαρίου Ν. Ηλείας. 

Προσδιορίζεται από τα στοιχεία σχεδιάγραμμα και έχει 
όρια: 

Ανατολικά: Με δημ. δάσος αειφ.-πλατύφυλλων και δα¬ 
σικό δρόμο, 

Δυτικά: Με σταφιδάμπελο Νικ. Σταυρούλια και σταφι- 
δάλωνα, 

Βόρεια: Με σταφιδάλωνα Ν. Σταυρούλια - δρόμο και 
δημ. δάσος, 

Νότια: Με σταφιδάλωνα Ν. Σταυρούλια και παλαιά κα¬ 
τάληψη Δ.Δ.Ε., 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδατης 
Κυβερνήσεως. 

Πάτρα, 23 Ιουλίου 1999 

Με εντολή Γεν. Γραμ. Περιφέρειας 
Ο Γ ενικός Διευθυντής 
ΠΑΝ. ΣΚΟΥΡΑΣ 

